CELEX: 32017R0949
Language: el
Date: 2017-06-02 00:00:00
Title: Εκτελεστικός κανονισμός (ΕΕ) 2017/949 της Επιτροπής, της 2ας Ιουνίου 2017, για τη θέσπιση κανόνων εφαρμογής του κανονισμού (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου όσον αφορά τη διαμόρφωση του κωδικού αναγνώρισης για τα βοοειδή και για την τροποποίηση του κανονισμού (ΕΚ) αριθ. 911/2004 της Επιτροπής (Κείμενο που παρουσιάζει ενδιαφέρον για τον ΕΟΧ )

3.6.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 143/1
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/949 ΤΗΣ ΕΠΙΤΡΟΠΉΣ
      της 2ας Ιουνίου 2017
      για τη θέσπιση κανόνων εφαρμογής του κανονισμού (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου όσον αφορά τη διαμόρφωση του κωδικού αναγνώρισης για τα βοοειδή και για την τροποποίηση του κανονισμού (ΕΚ) αριθ. 911/2004 της Επιτροπής
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 (1) και ιδίως το άρθρο 4 παράγραφος 3 στοιχείο γ),
      Εκτιμώντας τα ακόλουθα:
      
                  (1)
               
               
                  Με τον κανονισμό (ΕΚ) αριθ. 1760/2000 θεσπίζονται κανόνες συστήματος αναγνώρισης και καταγραφής των βοοειδών. Για να καταστεί δυνατός ο εντοπισμός των μετακινήσεων των βοοειδών, ο εν λόγω κανονισμός προβλέπει ότι όλα τα ζώα πρέπει να ταυτοποιούνται από δύο τουλάχιστον μέσα αναγνώρισης που καταγράφονται στο παράρτημα I και τα οποία φέρουν τον ίδιο αποκλειστικό κωδικό αναγνώρισης. Τα μέσα αναγνώρισης που περιέχονται στο εν λόγω παράρτημα περιλαμβάνουν το συμβατικό ενώτιο και μια ηλεκτρονική συσκευή με τη μορφή ηλεκτρονικού ενωτίου ή ενδοστομαχικού βώλου ή ενέσιμου πομποδέκτη.
               
            
                  (2)
               
               
                  Ο κανονισμός (ΕΚ) αριθ. 1760/2000, όπως τροποποιήθηκε με τον κανονισμό (ΕΕ) αριθ. 653/2014 του Ευρωπαϊκού Κοινοβουλίου και του Συμβουλίου (2), προβλέπει τους κανόνες σχετικά με τη διαμόρφωση του κωδικού αναγνώρισης που θα καθορίζεται με εκτελεστικές πράξεις.
               
            
                  (3)
               
               
                  Η πλέον κατάλληλη διαμόρφωση του κωδικού αναγνώρισης για τα βοοειδή, ώστε να είναι σύμφωνη με τα πρότυπα του Διεθνούς Οργανισμού Τυποποίησης (ISO) για την ταυτοποίηση των ζώων, είναι είτε ο αλφαβητικός κωδικός χώρας που αποτελείται από δύο γράμματα είτε ο τριψήφιος αριθμητικός κωδικός χώρας και ο ατομικός κωδικός του ζώου που αποτελείται από 12 ψηφία κατά μέγιστο όριο.
               
            
                  (4)
               
               
                  Επιπλέον, η διαμόρφωση του κωδικού αναγνώρισης που προβλέπεται στον παρόντα κανονισμό θα πρέπει να διασφαλίζει την εύρυθμη λειτουργία της ενιαίας αγοράς, όχι μόνο για τα βοοειδή αλλά και για τα αιγοπρόβατα, δεδομένου ότι η εν λόγω διαμόρφωση του κωδικού αναγνώρισης είναι υποχρεωτική σύμφωνα με τον κανονισμό (ΕΚ) αριθ. 21/2004 του Συμβουλίου (3), ανεξάρτητα από τα μέσα αναγνώρισης που έχουν θεσπιστεί στα διάφορα κράτη μέλη.
               
            
                  (5)
               
               
                  Ο κανονισμός (ΕΚ) αριθ. 911/2004 της Επιτροπής (4) καθορίζει την κωδικοποιημένη μορφή που χρησιμοποιείται για να προσδιοριστεί το κράτος μέλος προέλευσης, όπως επίσης και πληροφορίες για το συγκεκριμένο ζώο που πρέπει να εφαρμόζονται σε ορατά ενώτια. Η εν λόγω κωδικοποιημένη μορφή αναγνώρισης είναι ο αλφαβητικός κωδικός χώρας που αποτελείται από δύο γράμματα, μαζί με έναν ατομικό κωδικό του ζώου αποτελούμενο από 12 ψηφία κατά μέγιστο.
               
            
                  (6)
               
               
                  Η διαμόρφωση του κωδικού αναγνώρισης για τα βοοειδή θα πρέπει να ισχύει και για τα συμβατικά ενώτια και για τις ηλεκτρονικές συσκευές αναγνώρισης και οι εν λόγω κωδικοί θα πρέπει να είναι διαλειτουργικοί, ηλεκτρονικά ανταλλάξιμοι και αναγνώσιμοι σε όλα τα κράτη μέλη. Επομένως, ο κανονισμός (ΕΚ) αριθ. 911/2004 θα πρέπει να τροποποιηθεί για να αναφέρεται στον κωδικό αναγνώρισης που προβλέπεται στον παρόντα κανονισμό.
               
            
                  (7)
               
               
                  Το άρθρο 1 παράγραφος 2 του κανονισμού (ΕΚ) αριθ. 911/2004 προβλέπει ότι η Ισπανία, η Ιρλανδία, η Ιταλία, η Πορτογαλία και το Ηνωμένο Βασίλειο μπορούν να διατηρήσουν το σύστημά τους, δηλαδή τον αλφαριθμητικό κωδικό για τα 12 ψηφία που έπονται του κωδικού της χώρας σε σχέση με ζώα που έχουν γεννηθεί έως την 31η Δεκεμβρίου 1999 όσον αφορά την Ισπανία, την Ιρλανδία, την Ιταλία και την Πορτογαλία και σε σχέση με ζώα που γεννήθηκαν έως τις 30 Ιουνίου 2000 όσον αφορά το Ηνωμένο Βασίλειο. Καθώς οι κανόνες σχετικά με τη διαμόρφωση του κωδικού αναγνώρισης για τα βοοειδή που θεσπίζονται στον παρόντα κανονισμό έχουν στόχο να αντικαταστήσουν εκείνους που προβλέπονται στο άρθρο 1 παράγραφος 2 του κανονισμού (ΕΚ) αριθ. 911/2004, ο παρών κανονισμός θα πρέπει επίσης να προβλέπει την εν λόγω παρέκκλιση.
               
            
                  (8)
               
               
                  Το άρθρο 5 του κανονισμού (ΕΚ) αριθ. 1760/2000 προβλέπει ότι τα κράτη μέλη πρέπει να δημιουργήσουν ηλεκτρονική βάση δεδομένων για τα βοοειδή, σε περίπτωση που η αρμόδια αρχή του κράτους μέλους οφείλει να καταγράφει τον κωδικό αναγνώρισης για τα βοοειδή. Επιπλέον, το άρθρο 4 παράγραφος 4 του εν λόγω κανονισμού ορίζει την ημερομηνία από την οποία τα κράτη μέλη οφείλουν να διασφαλίσουν την πλήρη λειτουργικότητα των υποδομών που είναι αναγκαίες για τη χρήση συσκευής ηλεκτρονικής αναγνώρισης ως επίσημου μέσου ηλεκτρονικής αναγνώρισης για τα βοοειδή. Η εν λόγω υποδομή περιλαμβάνει την ηλεκτρονική βάση δεδομένων.
               
            
                  (9)
               
               
                  Προκειμένου να διευκολυνθεί η ομαλή μετάβαση από τα συμβατικά ενώτια στις ηλεκτρονικές συσκευές αναγνώρισης, ενδείκνυται να καθοριστούν προσωρινά μέτρα για την αλλαγή κωδικού όσον αφορά τον κωδικό αναγνώρισης βοοειδών στην ηλεκτρονική βάση δεδομένων μέχρι ότου εξασφαλιστεί η πλήρης λειτουργικότητα των υποδομών που είναι αναγκαίες για τη χρήση συσκευής ηλεκτρονικής αναγνώρισης από τα κράτη μέλη.
               
            
                  (10)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Αντικείμενο και πεδίο εφαρμογής
      Ο παρών κανονισμός θεσπίζει κανόνες για τη διαμόρφωση του κωδικού αναγνώρισης για τα βοοειδή, ο οποίος προβλέπεται στο άρθρο 4 παράγραφος 3 στοιχείο γ) του κανονισμού (ΕΚ) αριθ. 1760/2000.
      Άρθρο 2
      Διαμόρφωση του κωδικού αναγνώρισης για τα βοοειδή
      Ο κωδικός αναγνώρισης για τα βοοειδή αναγράφεται στο μέσο αναγνώρισης ως εξής:
      
                  α)
               
               
                  το πρώτο μέρος του κωδικού αναγνώρισης πρέπει να είναι ο κωδικός χώρας του κράτους μέλους στο οποίο εφαρμόστηκε για πρώτη φορά το μέσο αναγνώρισης, υπό τη μορφή είτε του αλφαβητικού κωδικού δύο γραμμάτων είτε του τριψήφιου αριθμητικού κωδικού, όπως αναφέρονται στο παράρτημα·
               
            
                  β)
               
               
                  το δεύτερο στοιχείο του κωδικού αναγνώρισης πρέπει να είναι ένας αριθμητικός ατομικός κωδικός που δεν υπερβαίνει τα 12 ψηφία· ωστόσο, η Ιρλανδία, η Ισπανία, η Ιταλία, η Πορτογαλία και το Ηνωμένο Βασίλειο μπορούν να διατηρήσουν το σύστημά τους, δηλαδή τον αλφαριθμητικό κωδικό για τα 12 ψηφία που έπονται του κωδικού της χώρας, για ζώα που έχουν γεννηθεί έως την 31η Δεκεμβρίου 1999 όσον αφορά την Ιρλανδία, την Ισπανία, την Ιταλία και την Πορτογαλία και για τα ζώα που γεννήθηκαν έως τις 30 Ιουνίου 2000 όσον αφορά το Ηνωμένο Βασίλειο.
               
            Άρθρο 3
      Ηλεκτρονική βάση δεδομένων
      Η αρμόδια αρχή του κράτους μέλους μπορεί να καταγράφει στην ηλεκτρονική βάση δεδομένων για τα βοοειδή η οποία προβλέπεται στο άρθρο 5 του κανονισμού (ΕΚ) αριθ. 1760/2000, τον κωδικό αναγνώρισης με τη μορφή είτε του αλφαβητικού κωδικού δύο γραμμάτων είτε του τριψήφιου αριθμητικού κωδικού που αναφέρεται στο άρθρο 2 στοιχείο α) του παρόντος κανονισμού, ανεξάρτητα από τον κωδικό χώρας που αναγράφεται στο μέσο αναγνώρισης, υπό την προϋπόθεση ότι η πλήρης ιχνηλασιμότητα των βοοειδών είναι εγγυημένη.
      Άρθρο 4
      Τροποποιήσεις του κανονισμού (ΕΚ) αριθ 911/2004
      Ο κανονισμός (ΕΚ) αριθ. 911/2004 τροποποιείται ως εξής:
      
                  1)
               
               
                  Στο άρθρο 1, η παράγραφος 2 αντικαθίσταται από το ακόλουθο κείμενο:
                  «2.   Οι χαρακτήρες που συνθέτουν τον κωδικό αναγνώρισης στα ενώτια είναι όπως ορίζεται στο άρθρο 2 του εκτελεστικού κανονισμού (ΕΕ) 2017/949 της Επιτροπής (*1).
                  
                     (*1)  Εκτελεστικός κανονισμός (ΕΕ) 2017/949 της Επιτροπής, της 2ας Ιουνίου 2017, για τη θέσπιση κανόνων εφαρμογής του κανονισμού (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου όσον αφορά τη διαμόρφωση του κωδικού αναγνώρισης για τα βοοειδή και για την τροποποίηση του κανονισμού (ΕΚ) αριθ. 911/2004 της Επιτροπής (ΕΕ L 143 της 3.6.2017, σ. 1).»."
						
               
            
                  2)
               
               
                  Το παράρτημα I διαγράφεται.
               
            Άρθρο 5
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 2 Ιουνίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 204 της 11.8.2000, σ. 1.
      
         (2)  Κανονισμός (ΕΕ) αριθ. 653/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την τροποποίηση του κανονισμού (ΕΚ) αριθ. 1760/2000 όσον αφορά την ηλεκτρονική αναγνώριση των βοοειδών και την επισήμανση του βοείου κρέατος (ΕΕ L 189 της 27.6.2014, σ. 33).
      
         (3)  Κανονισμός (ΕΚ) αριθ. 21/2004 του Συμβουλίου, της 17ης Δεκεμβρίου 2003, για τη θέσπιση συστήματος αναγνώρισης και καταγραφής των αιγοπροβάτων και την τροποποίηση του κανονισμού (ΕΚ) αριθ. 1782/2003 και των οδηγιών 92/102/ΕΟΚ και 64/432/ΕΟΚ (ΕΕ L 5 της 9.1.2004, σ. 8).
      
         (4)  Κανονισμός (ΕΚ) αριθ. 911/2004 της Επιτροπής, της 29ης Απριλίου 2004, για την εφαρμογή του κανονισμού (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου όσον αφορά τα ενώτια, τα διαβατήρια και τα μητρώα των εκμεταλλεύσεων (ΕΕ L 163 της 30.4.2004, σ. 65).
      
         ΠΑΡΑΡΤΗΜΑ
         Κωδικοί χωρών όπως αναφέρονται στο άρθρο 2:
         
                     Κράτος μέλος
                  
                  
                     Αλφαβητικός κωδικός δύο γραμμάτων
                  
                  
                     Τριψήφιος αριθμητικός κωδικός
                  
               
                     Βέλγιο
                  
                  
                     BE
                  
                  
                     056 
                  
               
                     Βουλγαρία
                  
                  
                     BG
                  
                  
                     100 
                  
               
                     Τσεχική Δημοκρατία
                  
                  
                     CZ
                  
                  
                     203 
                  
               
                     Δανία
                  
                  
                     DK
                  
                  
                     208 
                  
               
                     Γερμανία
                  
                  
                     DE
                  
                  
                     276 
                  
               
                     Εσθονία
                  
                  
                     EE
                  
                  
                     233 
                  
               
                     Ιρλανδία
                  
                  
                     IE
                  
                  
                     372 
                  
               
                     Ελλάδα
                  
                  
                     EL
                  
                  
                     300 
                  
               
                     Ισπανία
                  
                  
                     ES
                  
                  
                     724 
                  
               
                     Γαλλία
                  
                  
                     FR
                  
                  
                     250 
                  
               
                     Κροατία
                  
                  
                     HR
                  
                  
                     191 
                  
               
                     Ιταλία
                  
                  
                     IT
                  
                  
                     380 
                  
               
                     Κύπρος
                  
                  
                     CY
                  
                  
                     196 
                  
               
                     Λετονία
                  
                  
                     LV
                  
                  
                     428 
                  
               
                     Λιθουανία
                  
                  
                     LT
                  
                  
                     440 
                  
               
                     Λουξεμβούργο
                  
                  
                     LU
                  
                  
                     442 
                  
               
                     Ουγγαρία
                  
                  
                     HU
                  
                  
                     348 
                  
               
                     Μάλτα
                  
                  
                     MT
                  
                  
                     470 
                  
               
                     Κάτω Χώρες
                  
                  
                     NL
                  
                  
                     528 
                  
               
                     Αυστρία
                  
                  
                     AT
                  
                  
                     040 
                  
               
                     Πολωνία
                  
                  
                     PL
                  
                  
                     616 
                  
               
                     Πορτογαλία
                  
                  
                     PT
                  
                  
                     620 
                  
               
                     Ρουμανία
                  
                  
                     RO
                  
                  
                     642 
                  
               
                     Σλοβενία
                  
                  
                     SI
                  
                  
                     705 
                  
               
                     Σλοβακία
                  
                  
                     SK
                  
                  
                     703 
                  
               
                     Φινλανδία
                  
                  
                     FI
                  
                  
                     246 
                  
               
                     Σουηδία
                  
                  
                     SE
                  
                  
                     752 
                  
               
                     Ηνωμένο Βασίλειο
                  
                  
                     UK
                  
                  
                     826